
Linnavara tasuta võõrandamine

(Kalda tn turu piirdeaed)

 

1. Asjaolud ja menetluse käik

 

Narva Linnavolikogu 09.02.2006 otsuse nr 27 kohaselt võõrandati SA-le Narva Linnaelamu hooned asukohaga Kalda 1, Kalda 3, Kalda 3d, Kalda 3е, Kalda 3f ja asfalteeritud plats asukohaga Kalda 7a, mis paiknevad Narvas Kalda tn linnaturu territooriumil. Samal territooriumil paikneb ka turu teenindamiseks vajalik linnavara – turu territooriumi piire bilansilise maksumusega 74 056 krooni. 
SA Narva Linnaelamu teavitas Linnavara- ja Majandusametit turu tegevuse lõpetamisest alates 01.10.2007 ning palub tagada turu territooriumil paikneva linnavara valve.

Kuna turu territooriumil paiknev vara, välja arvatud piirdeaed, ei ole linnavara, teeb Linnavara- ja Majandusamet ettepaneku tasuta üle anda SA-le Narva Linnaelamu ka turu piire kui territooriumi lahutamatu osa. 
 

Antud küsimust arutati Narva Linnavalitsuse linnavarakomisjoni istungil 05.09.2007 (protokoll nr 9), kus võeti vastu otsus:

1. Nõustuda Linnavara- ja Majandusameti ettepanekuga anda SA-le Narva Linnaelamu (registrikood 90003404, asukoht Energia 6, Narva) tasuta üle linnavara – turu territooriumi piire bilansilise maksumusega 74 056 krooni, mis on Narvas Kalda tn piirkonnas asuvate ja SA-le Narva Linnaelamu kuuluvate kinnistute   Kalda 1a, Kalda 3 lahutamatu osa.
2. Linnavara- ja Majandusametil esitada otsuse punktis 1 nimetatud otsus Narva Linnavalitsuse istungile protokollilise otsuse vastuvõtmiseks. 
 

2. Õiguslikud järeldused

 

Kohaliku omavalitsuse korralduse seaduse § 22 lg 1 punkti 6 kohaselt volikogu ainupädevusse kuulub valla- või linnavara valitsemise korra kehtestamine.
Narva Linnavolikogu 09.06.2005 määrusega nr 18/56 kinnitatud „Linnavara võõrandamise korra” punktide 4, 4.1, 4.2, 4.3 ja 4.5 kohaselt linnavara võib võõrandada, kui vara ei ole vajalik avalikuks otstarbeks ega linna valitsemiseks (punkt 4.1); vara on muutunud kõlbmatuks avalikuks kasutamiseks, linna valitsemiseks või ei ole otstarbeks tulu saamiseks (punkt 4.2); kui on kindlaks tehtud, et vara ei ole vajalik linna valitsemiseks, kuid on vajalik riigile või muule avalik-õiguslikule isikule tema seaduses sätestatud ülesannete täitmiseks (punkt 4.3); võõrandamine on ette nähtud seaduses või linnavolikogu õigusaktidega sätestatud korras (punkt 4.5). Narva linn ei kasuta eelnimetatud vara avalikuks otstarbeks, linna valitsemiseks ega tulu saamiseks.
Sama korra punkti 16.1 kohaselt võib linnavara tasuta võõrandada tulenevalt linna huvidest; punkti 16.2 kohaselt võõrandatakse linnavara tasuta üksnes Linnavolikogu otsusel. Narva linn on huvitatud oma haldusterritooriumil tööstuspiirkonna arendamisest.
3. Otsus
 

3.1. Võõrandada tasuta Sihtasutusele Narva Linnaelamu (registrikood 90003404, asukoht Energia 6, Narva) Narva Linnavalitsuse Linnavara- ja Majandusameti  (registrikood 75029837, asukoht Peetri 3, Narva)  bilansis olev linnavara – turu territooriumi piire bilansilise maksumusega 74 056   krooni.

3.2. Narva Linnavalitsuse Linnavara- ja Majandusametil teha käesolev otsus teatavaks punktis 3.1. nimetatud asjaosalistele.

3.3. Volitada linnapead Tarmo Tammistet allkirjastama Narva linna nimel punktis 3.1. nimetatud vara tasuta võõrandamise leping.

4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Otsus jõustub seaduses sätestatud korras.

Mihhail Stalnuhhin

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist linnavara – Kalda tn turu piirdeaia tasuta võõrandamiseks vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnavara- ja Majandusameti direktori kt Arkadi Nikolajevi´t antud küsimust ette kandma Narva Linnavolikogu istungil.

Tarmo Tammiste 





Ants Liimets

Linnapea                                                                        
Linnasekretär

